CELEX: 22012D0139
Language: hr
Date: 2012-07-13 00:00:00
Title: Odluka Zajedničkog odbora EGP-a br. 139/2012 od 13. srpnja 2012. o izmjeni Protokola 31 uz Sporazum o EGP-u o suradnji u određenim područjima izvan četiri slobode

11/Sv. 112
            
            
               HR
            
            
               Službeni list Europske unije
            
            
               257
            
         22012D0139
   
               L 309/21
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 139/2012
   od 13. srpnja 2012.
   o izmjeni Protokola 31 uz Sporazum o EGP-u o suradnji u određenim područjima izvan četiri slobode
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru („Sporazum o EGP-u”), a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum izmijenjen je Odlukom Zajedničkog odbora EGP-a br. 122/2012 od 15. lipnja 2012. (1).
            
         
               (2)
            
            
               Sveobuhvatni zemaljski sustav za praćenje je od središnje važnosti za održivo upravljanje sjevernom Europom i Arktikom.
            
         
               (3)
            
            
               Norveška pridonosi razvoju Europskog programa za praćenje Zemlje (GMES), kako kroz Sedmi okvirni program Europske zajednice za istraživanja, tehnološki razvoj i demonstracijske aktivnosti (2007.–2013.) tako i kao članica Europske svemirske agencije.
            
         
               (4)
            
            
               Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) br. 911/2010 Europskog parlamenta i Vijeća od 22. rujna 2010. o Europskom programu za praćenje Zemlje (GMES) i njegovim početnim operativnim aktivnostima (2011. do 2013.) (2).
            
         
               (5)
            
            
               Protokol 31 uz Sporazum o EGP-u potrebno je izmijeniti kako bi se omogućila provedba te proširene suradnje od 1. siječnja 2012.,
            
         DONIO JE OVU ODLUKU:
   Članak 1.
   Članak 1. Protokola 31 uz Sporazum o EGP-u mijenja se kako slijedi:
   
               1.
            
            
               Stavak 6. zamjenjuje se sljedećim tekstom:
               „6.   Ocjenjivanje i glavni smjer aktivnosti u okviru programa aktivnosti Unije u području istraživanja i tehnološkog razvoja kako je navedeno u stavcima 5., 8.a, 8.c, 9. i 10. uređuje se postupkom kako je navedeno u članku 79. stavku 3. Sporazuma.”
            
         
               2.
            
            
               Iza stavka 8.b umeće se sljedeći stavak:
               
                           „8.c
                        
                        
                           
                                       (a)
                                    
                                    
                                       Države EFTA-e, od 1. siječnja 2012., sudjeluju u aktivnostima koje mogu proizaći iz sljedećeg akta Unije:
                                       
                                                   —
                                                
                                                
                                                   
                                                      32010 R 0911: Uredba (EU) br. 911/2010 Europskog parlamenta i Vijeća od 22. rujna 2010. o Europskom programu za praćenje Zemlje (GMES) i njegovim početnim aktivnostima (2011. do 2013.) (SL L 276, 20.10.2010., str. 1.);
                                                
                                             
                                 
                                       (b)
                                    
                                    
                                       države EFTA-e financijski podupiru djelatnosti pod (a) u skladu s člankom 82. stavkom 1. točkom (a) i Protokolom 32 uz Sporazum;
                                    
                                 
                                       (c)
                                    
                                    
                                       države EFTA-e u potpunosti sudjeluju, osim prava glasovanja, u odborima Unije koji pomažu Europskoj komisiji u upravljanju, razvoju i provedbi aktivnosti spomenuti u točki (a), i to Odboru za GMES, Odboru za sigurnost i Korisničkom forumu;
                                    
                                 
                                       (d)
                                    
                                    
                                       ovaj se stavak ne primjenjuje na Lihtenštajn;
                                    
                                 
                                       (e)
                                    
                                    
                                       u vezi s Islandom, ovaj se stavak suspendira sve dok Zajednički odbor EGP-a ne odluči drukčije.”
                                    
                                 
                     
         Članak 2.
   Ova Odluka stupa na snagu sljedećeg dana od dana posljednjeg priopćenja Zajedničkom odboru EGP-a u skladu s člankom 103. stavkom 1. Sporazuma (3).
   Primjenjuje se od 1. siječnja 2012.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 13. srpnja 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 270, 4.10.2012., str. 46.
   
      (2)  SL L 276, 20.10.2010., str. 1.
   
      (3)  Ustavni zahtjevi nisu navedeni.